hy en en en en en en en en en en en hy hy hy hy en en en en en en en en hy hy en en en en hy en hy hy en ru hy hy hy hy hy hy hy en hy hy hy hy hy hy hy hy hy hy hy en hy hy hy hy hy hy en hy hy hy hy hy hy hy hy hy hy hy hy en hy hy hy hy hy en hy en hy hy hy hy hy hy hy hy en en en en en en en en en en hu
Դրական փոփոխություն՝ քաղաքացիական հասարակության հզորացման միջոցով – Institute of Public Policy
info@ipp.am +374 60 54 18 47
Հակակոռուպցիոն քաղաքականությունը ՀՀ բարձրագույն կրթության բնագավառում
2020 թ. պատերազմական գործողությունների հետևանքով Հայաստան տեղափոխված երեխաների կրթության և պաշտպանվածության կարիքների գնահատում
Աշակերտական խորհուրդների հիմնում՝ հանուն քաղաքացիական մասնակցության
Ճանապարհային անվտանգության կրթության և հանրային իրազեկման արշավ
Pursuing Positive Change through Empowering Civil Society
Fostering Philanthropy Culture in Armenia
Մարդու իրավունքների մշտադիտարկում և ջատագովություն
Դրական փոփոխություն՝ քաղաքացիական հասարակության հզորացման միջոցով
Դրական փոփոխություն՝ քաղաքացիական հասարակության հզորացման միջոցով
Կրթաթոշակի հնարավորություն՝ Հանրային քաղաքականության ինստիտուտ
Հանրային քաղաքականության ինստիտուտ ՀԿ-ն հայտարարում է մարդու իրավունքների, քրեական արդարադատության և սոցիալական արդարության ոլորտներում մշտադիտարկման և ջատագովության կրթաթոշակների մրցույթ՝ «Դրական փոփոխություն՝ քաղաքացիական հասարակության հզորացման միջոցով» ծրագրի շրջանակներում:
Ծրագիրն իրականացվում է Բաց հասարակության հիմնադրամներ – Հայաստան կազմակերպության և Իրազեկ քաղաքացիների միավորում ՀԿ-ի հետ համատեղ, Եվրոպական միության ֆինանսական աջակցությամբ:
Կրթաթոշակառուները ներգրավվելու են ծրագրով նախատեսվող «Գիտելիքի հանգույց»-ի աշխատանքներում, որի նպատակն է՝ քաղաքացիական հասարակության կազմակերպությունների կողմից նպատակային, շարունակական և որակյալ մշտադիտարկմանն ու ջատագովությանը աջակցելը:
Ծրագրի նպատակն է. զարգացնել քաղաքացիական հասարակության մասնագիտական, կազմակերպչական և միասնական ջատագովությունը՝ հասնելու դրական փոփոխությունների հետևյալ վեց ոլորտներում.
Ընտանեկան բռնությունից պաշտպանված լինելու իրավունք
Խտրականությունից պաշտպանված լինելու իրավունք
Խոշտանգումներից պաշտպանված լինելու իրավունք
Որակյալ կրթության մատչելիության իրավունք
Առողջապահական ծառայությունների մատչելիության իրավունք
Մշակվելու է քաղաքացիական հասարակության մշտադիտարկման ու ջատագովության գործիքակազմ՝ քաղաքացիական հասարակության կազմակերպությունների (ՔՀԿ) մշտադիտարկման և ջատագովության գործառույթների իրականացման միասնական չափորոշիչների և մեթոդաբանության կիրառման նպատակով։
Ստեղծվելու է «Գիտելիքի հանգույց»՝ իր ֆիզիկական և առցանց տարածքներով: Ֆիզիկական տարածքը նախատեսված է հետազոտություններին, մշտադիտարկմանը և ջատագովությանն ուղղված մեթոդաբանական խորհրդատվություններ տրամադրելուն: Առցանց տվյալների բազան նախատեսված է հետազոտությունների և մշտադիտարկման տվյալների պահպանման համար, որոնք հասանելի կլինեն քաղաքացիական հասարակության ջատագովությանն ուղղված գործառույթների իրականացման համար:
Ակնկալվում է, որ Գիտելիքի հանգույցը՝ իր ֆիզիկական և առցանց տարածքների միջոցով, կապահովի Հայաստանի ՔՀԿ-ների կողմից իրականացվող մշտադիտարկման ու ջատագովության գործառույթների կայունությունը: Հանգույցը նպատակ ունի ծառայելու որպես ՔՀԿ-ների, հետազոտողների, քաղաքականություն մշակողների, լրագրողների և ակտիվիստների համար տեղեկատվության հավաքագրման և օգտագործման միասնական պլատֆորմ:
Ընտրվելու է 6 կրթաթոշակառու՝ յուրաքանչյուրը՝ վերը նշված վեց ոլորտներից մեկի համար:
Կրթաթոշակառուների առաջնային դերն է լինելու.
ՔՀԿ-ների համար ստեղծված հետազոտության մեթոդաբանության, մշտադիտարկման ու ջատագովության գործիքակազմի շարունակական թարմացումները։
Հետազոտություն, մշտադիտարկում և ջատագովություն իրականացնող ՔՀԿ-ներին մեթոդաբանական խորհրդատվության տրամադրումը։
«Գիտելիքի հանգույց»-ի առցանց տվյալների բազայում ՔՀԿ-ների կողմից մուտքագրած մշտադիտարկման և ջատագովության տվյալների ստացումը, ստուգումը, մուտքագրումը և հրապարակումը:
ՔՀԿ-ների կողմից ներկայացված տվյալների հիման վրա քաղաքականության ամփոփ զեկույցների պատրաստումը։
Ծրագրի ղեկավարի և «Գիտելիքի հանգույց»-ի համակարգողի այլ հանձնարարությունների կատարումը՝ ըստ անհրաժեշտության:
Թեկնածուներին ներկայացվող պահանջներն են.
Նվազագույնը՝ մագիստրոսական կրթություն իրավագիտության, հանրային քաղաքականության կամ համանման բնագավառներում (մասնագիտացումը վերը նշված վեց ոլորտներից մեկում կդիտարկվի որպես առավելություն):
Նվազագույնը 3 տարվա աշխատանքային փորձ մարդու իրավունքների, քրեական արդարադատության կամ սոցիալական արդարության ոլորտներից մեկում։
Միջազգային մարդու իրավունքների գերազանց իմացություն՝ կենտրոնանալով վերը նշված վեց ոլորտներից առնվազն մեկին վերաբերող հարցերի վրա:
Մարդու իրավունքների ոլորտի ՀՀ օրենսդրության իմացություն։
Սոցիալ-քաղաքական ոլորտներում հետազոտական մեթոդների իմացություն։
Մարդու իրավունքների ոլորտում քաղաքացիական հասարակության մշտադիտարկման ու ջատագովության վերաբերյալ հետազոտական ու գնահատման իրականացման փորձ:
Հետխորհրդային երկրներում ՔՀԿ-ների հետ աշխատելու փորձ։
Հետխորհրդային երկրներում սոցիալ-քաղաքական զարգացումների իմացություն։
Հաղորդակցության ու կազմակերպչական գերազանց հմտություններ։
Հայերեն և անգլերեն լեզուների իմացություն։
Մենթորության, խորհրդատվության կամ դասավանդման փորձը խիստ ցանկալի է։
Կրթաթոշակի մրցույթին մասնակցելու համար հարկավոր է ուղարկել հետևյալ փաստաթղթերը (հայերեն կամ անգլերեն լեզուներով)՝ vacancy@ipp.am էլ. հասցեին.
Ներկայում կամ անցյալում կատարած գրավոր աշխատանքի նմուշ՝ առկայության դեպքում (հոդված, հետազոտական զեկույց, քաղաքականության փաստաթուղթ, հաշվետվություն, և այլն),
Մոտիվացիոն նամակ՝ նշելով, թե ինչու եք ցանկանում թիմի անդամ դառնալ և ինչպես եք տեսնում Ձեր ներդնումը ծրագրի մեջ։
Մրցույթի հաջորդ փուլ անցած մասնակիցները կհրավիրվեն հարցազրույցների՝ հուլիսի 9 – 24 ժամանակահատվածում:
4000 եվրոյին համարժեք ՀՀ դրամ:
Կրթաթոշակառուները ներգրավվելու են ծրագրին 2018թ․ օգոստոսի 1-ից մինչև 2019թ. դեկտեմբերի 31-ը՝ երկարաձգման հնարավորությամբ։
Երևան (ըստ անհրաժեշտության, տեղի են ունենալու աշխատանքային այցեր՝ ՀՀ մարզեր):
Հուլիսի 9, 2018, ժամը 15։00:
This is the footer area. Please add more widgets in Appearance -> Widgets -> Sidebar Footer Default
Please read our documentation file to know how to change colors as you want